
Ministru kabineta rīkojums Nr. 554
Rīgā 2025. gada 9. septembrī (prot. Nr. 35 1. §)
Par līdzfinansējuma piešķiršanu Madonas novada pašvaldībai
· 1. Piešķirt Madonas novada pašvaldībai no Aizsardzības ministrijai valsts budžeta programmā 30.00.00 "Valsts aizsardzības politikas realizācija" paredzētajiem līdzekļiem līdzfinansējumu 4058 euro apmērā nekustamā īpašuma "Liepsalas" (nekustamā īpašuma kadastra Nr. 7082 011 0051) daļas – pulkveža Oskara Kalpaka piemiņas memoriāla – Madonas novadā, Ošupē, apsaimniekošanai 2025. gadā.
· 2. Aizsardzības ministrijai noslēgt līgumu ar Madonas novada pašvaldību par šā rīkojuma 1. punktā minētā nekustamā īpašuma apsaimniekošanas līdzfinansēšanu.

